Konkurso sąlygų 4 priedo

Elektros energijos centralizuoto pirkimo

preliminariosios sutarties

1 priedas

ELEKTROS ENERGIJOS CENTRALIZUOTO PIRKIMO PAGRINDINĖ SUTARTIS

20\_\_\_\_ m. \_\_\_\_\_\_\_\_\_\_\_\_\_\_\_\_\_ \_\_\_\_\_\_ d. Nr.

Kaunas

***(Nurodyti Vartotojo pavadinimą)*** (toliau – Vartotojas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Vartotojo vardu pagrindą (pvz., įstatai / nuostatai, prokūra, įgaliojimas***), ir ***(nurodyti Tiekėjo pavadinimą***) (toliau – Tiekėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Tiekėjo vardu pagrindą (pvz., įstatai / nuostatai, prokūra, įgaliojimas)***, toliau Vartotojas ir Tiekėjas vadinami Šalimis, vadovaudamiesi (-osi) 20... m. ................................. d. Preliminariąja centralizuoto pirkimo sutartimi Nr. ................, sudarė šią sutartį (toliau – sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Atsinaujinančių išteklių energija** – energija iš atsinaujinančių neiškastinių išteklių: vėjo, saulės energija, aeroterminiai, geoterminiai, hidroterminiai ištekliai ir vandenynų energija, hidroenergija, biomasė, biodujos, įskaitant sąvartynų ir nuotekų perdirbimo įrenginių dujas, taip pat kitų atsinaujinančių neiškastinių išteklių, kurių panaudojimas technologiškai yra galimas dabar arba bus galimas ateityje, energija.

1.2. **Pagrindinė sutartis** – elektros energijos pirkimo pagrindinė sutartis, kurią sudaro Vartotojas ir Tiekėjas, vadovaudamiesi Preliminariosios sutarties nuostatomis.

1.3. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Vartotojui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Tiekėjų dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.4. **Prekė** – Tiekėjo produktas – aktyvioji elektros energija, kuri turi būti tiekiama Vartotojui pagal šią sutartį.

1.5. **Prekės antkainis** – Tiekėjo pasiūlyta fiksuota Prekės įkainio dalis, pridedama prie Elektros biržos Nord Pool Spot, AS, Lietuvos kainų zonoje atitinkamą valandą susidariusios elektros kainos (Lietuvos laiku), nurodyta sutarties priede (be akcizo, pridėtinės vertės mokesčio (toliau – PVM) ir viešuosius interesus atitinkančių paslaugų (toliau – VIAP) lėšų) ir PVM dydis (jei taikomas). Prekės antkainis gali būti ir neigiamas (nuolaida).

1.6. **Prekės įkainiai** – Prekės mato vieneto (elektros energijos kilovatvalandės (kWh) kaina (be akcizo, PVM ir VIAP lėšų), susidedanti iš Elektros biržos Nord Pool Spot, AS, Lietuvos kainų zonoje atitinkamą valandą susidariusios elektros kainos (Lietuvos laiku), perskaičiuotos į Eur/kWh (1 MWh = 1 000 kWh), ir Prekės antkainio, nurodyto sutarties priede.

1.7. **Preliminarioji sutartis** – 20... m. (*nurodyti mėnesį) (nurodyti dieną*) elektros energijos centralizuoto pirkimo preliminarioji sutartis Nr. (*nurodyti*), kuri nustato sąlygas, teikiamas Pagrindinėms sutartims, sudarytoms Preliminariosios sutarties galiojimo laikotarpiu.

1.8. **Vartotojas, gaminantis energiją,** – energiją iš atsinaujinančių išteklių gaminantis Vartotojas.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, konkurso sąlygose ir teisės aktuose nustatytu reglamentavimu.

3. Šalių santykių dėl Prekės tiekimo Preliminariosios sutarties reguliavimas, tiesiogiai ar netiesiogiai susijęs su sutarties dalyku, lieka galioti ir turi būti taikomas Šalių santykiams tiek, kiek sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Kiekviena Šalis pareiškia ir garantuoja, kad pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Tiekėjas pareiškia ir garantuoja, kad:

5.1. Prekės tiekimo metu sukurtas materialus ir (ar) nematerialus rezultatas ir (ar) jo dalys nepažeis jokių trečiųjų asmenų teisių, nebus perduotas tretiesiems asmenims ir (ar) nebus panaudotas jokiais kitais tikslais negu šios sutarties vykdymas;

5.2. jis turi visus leidimus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti sutartį;

5.3. visa informacija (įskaitant informaciją apie atitiktį konkurso sąlygose nurodytiems pašalinimo pagrindų nebuvimo reikalavimams, Tarybos reglamente (ES) 2022/576 nustatytų sąlygų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse / teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.4. sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS**

7. Tiekėjas pagal Vartotojo poreikį įsipareigoja laiku ir tinkamai sutartyje nustatytomis sąlygomis ir tvarka, savo lėšomis, rizika ir priemonėmis tiekti sutartyje nurodytą Prekę Vartotojui.

8. Šalys aiškiai susitaria, kad Tiekėjo prievolė tiekti Prekę pagal šią sutartį reiškia prievolę pasiekti sutartyje nurodytą rezultatą, o ne prievolę dėti maksimalias pastangas sutartyje nurodytam rezultatui pasiekti.

9. Už Prekę Vartotojas sumoka pagal šios sutarties 14 punkte nustatytą kainodarą apskaičiuotus Prekės įkainius, taikant sutarties priede nurodytą antkainį, ir sutarties 16 ir 17 punktuose nurodytus mokesčius.

10. Sutarties dalykas nėra elektros energijos perdavimo, skirstymo ar kitų su tuo susijusių paslaugų teikimas ir (ar) reaktyvinės elektros energijos pirkimas.

**IV SKYRIUS**

**ŠALIŲ ĮSIPAREIGOJIMAI**

11. Tiekėjas įsipareigoja:

11.1. aprūpinti Preke Vartotojo objektus, išvardytus sutarties priede, pagal Vartotojo poreikį;

11.2. užtikrinti, kad visą sutarties galiojimo laikotarpį būtų tiekiamas toks Prekės kiekis, koks yra būtinas Vartotojo poreikiams patenkinti;

11.3. suteikti Prekės tiekimo balansavimo paslaugą 100 proc.;

11.4. pateikti Vartotojui iki einamojo mėnesio, einančio po ataskaitinio mėnesio,   
10 kalendorinės dienos imtinai sąskaitą už patiektą Prekę, o esant Vartotojo poreikiui, gavęs Vartotojo raštu / elektroniniu paštu pateiktą prašymą, kartu pateikti ir sąskaitos išklotinę atskiriems objektams, į kuriuos tiekiama Prekė. Jeigu Vartotojas iki einamojo mėnesio 10 kalendorinės dienos imtinai negauna sąskaitos ir sąskaitos išklotinės atskiriems objektams (jeigu buvo prašoma pateikti išklotinę atskiriems objektams) už per praėjusį kalendorinį mėnesį patiektą Prekę, jis privalo apie tai informuoti Tiekėją;

11.5. Vartotojui pateikus (prieš 10 dienų) Tiekėjui rašytinį pranešimą išbraukti objektą iš elektros energija aprūpinamų objektų sąrašo ar pateikus tinkamai įformintą objekto valdymo teises patvirtinantį dokumentą, įtraukti naują objektą į elektros energija aprūpinamų objektų sąrašą ir aprūpinti jį reikalinga elektros energija pagal sutarties priede nustatytus Prekės antkainius, tai įforminant abiejų Šalių rašytiniu susitarimu ir abiem Šalims Lietuvos Respublikos teisės aktų nustatyta tvarka informavus skirstomųjų ir / ar perdavimo tinklų operatorių apie objektą, į kurį nebebus tiekiama / bus pradėta tiekti Prekė;

11.6. tiekti visą nurodytą maksimalų elektros kiekį, pagamintą iš atsinaujinančių energijos išteklių ir ne vėliau kaip per 5 darbo dienas po sutarties pasirašymo pateikti tai patvirtinantį sertifikatą (*taikoma, jei Tiekėjas prisiims tokį įsipareigojimą, tai yra pirkimo sąlygų 2 priedo 2 punkte nurodys „taip“*).

12. Vartotojas įsipareigoja:

12.1. sudaryti Tiekėjui sąlygas tiekti Prekę sutartyje nustatyta tvarka;

12.2. vartoti Prekę pagal poreikį ir atsiskaityti už Tiekėjo faktiškai patiektą Prekę pagal Tiekėjo pateiktą sąskaitą faktūrą ir pagal sutarties 14 punkte nustatytą kainodarą apskaičiuotus Prekės įkainius, taikant sutarties priede nurodytą Prekės antkainį ir sutarties 16 ir 17 punktuose nurodytus mokesčius, sutarties 19–21 punktuose nustatyta tvarka. Vartotojo suvartotos Prekės kiekis nustatomas pagal apskaitos prietaisų rodmenis;

12.3. sutarties galiojimo laikotarpiu perleidus, išnuomojus objektus, nutraukus nuomos sutartį ar atsiradus naujų objektų, kurie neįtraukti į sutarties priede pateiktą sąrašą, raštu pranešti apie tai Tiekėjui prieš 10 kalendorinių dienų iki Prekės poreikio pasikeitimo ir pateikti tinkamai įformintą objekto valdymo teises suteikiantį ar valdymo teisių netekimą patvirtinantį dokumentą. Esant šiai situacijai, abi Šalys pasirašo papildomą susitarimą dėl Prekės poreikio pasikeitimo, kuris yra neatskiriama sutarties dalis;

12.4. leisti Tiekėjo atstovams ar skirstomojo tinklo operatoriaus atstovams, pateikusiems tarnybinius pažymėjimus, tikrinti elektros apskaitos prietaisų rodmenis.

**V SKYRIUS**

**SUTARTIES ĮKAINIAI**

13. Pradinės sutarties vertė – ................................... Eur be pridėtinės vertės mokesčio. Pradinės sutarties vertės ir taikomo PVM suma – ...................... Eur su PVM.

14. Sutarties kainos apskaičiavimo būdas – kintamo įkainio. Prekės įkainis susideda iš kintamos įkainio dalies – Elektros biržos Nord Pool Spot, AS, Lietuvos kainų zonoje atitinkamą valandą susidariusios elektros kainos (Lietuvos laiku), perskaičiuotos į Eur/kWh (1 MWh = 1 000 kWh), ir Prekės antkainio. Prekės antkainis ir maksimalūs Prekės kiekiai pateikti sutarties priede. Į Prekės antkainį be PVM turi būti įskaičiuoti visi mokesčiai, elektros balansavimo kaina, atsiskaitymo dokumentų pateikimo per informacinę sistemą „E. sąskaita“ išlaidos ir visos kitos išlaidos, reikalingos tinkamai sutarčiai įgyvendinti, išskyrus PVM, akcizą, taikomą elektros energijai (nustatytą, vadovaujantis Akcizų įstatymo nuostatomis). Į Prekės antkainį neįtraukiamos VIAP lėšos. Tiekėjas neturi teisės reikalauti padengti jokių išlaidų, viršijančių Prekės antkainį. Prekės antkainis, nurodytas sutarties priede, yra fiksuotas ir negali būti keičiamas per visą sutarties galiojimo laikotarpį, išskyrus Prekės antkainio peržiūros atvejus, kai Prekės antkainis gali būti peržiūrimas (perskaičiuojamas) tokiomis sąlygomis ir tvarka:

14.1. Prekės antkainio perskaičiavimas inicijuojamas rašytiniu Šalies prašymu tuo atveju, jei sutartis sudaryta anksčiau nei buvo perskaičiuotas Preliminariosios sutarties antkainis, nurodytas Preliminariosios sutarties 3 priede, ir sutartis dar galioja. Prekės antkainis, nurodytas sutarties priede, perskaičiuojamas (mažinamas ar didinamas) tokiu pačiu dydžiu (procentu), kaip ir Preliminariosios sutarties Prekės antkainis, nurodytas Preliminariosios sutarties 3 priede.

14.2. Perskaičiuotas Prekės antkainis įforminamas rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti / sumažinti Prekės antkainį ir atitinkamai pakeisti pradinės sutarties vertę įsigalioja sutarties Šalims pasirašius susitarimą, kuris bus laikomas sudėtine sutarties dalimi.

14.3. Perskaičiuotas Prekės antkainis taikomas tik tai Prekei, kuri bus tiekiama po susitarimo dėl Prekės antkainio perskaičiavimo įsigaliojimo. Prekės, patiektos iki susitarimo dėl Prekės antkainio perskaičiavimo įsigaliojimo, ir Prekės, patiektos pažeidus Prekės tiekimo terminus ir Tiekėjui nepateikus šių terminų praleidimą patvirtinančių objektyvių įrodymų, Prekės antkainis nebus perskaičiuojamas, jei jis didėja.

14.4. Atlikus Prekės antkainio perskaičiavimą, patikslinama (didėja arba mažėja) pradinės sutarties vertė.

15. Sutarties priede nurodyti perkamų Prekių kiekiai yra maksimalūs. Vartotojas neįsipareigoja nupirkti visų sutarties priede nurodytų Prekių kiekių.

16. Vartotojo mokėtina Prekės kaina pateiktoje Tiekėjo sąskaitoje gali būti padidinta proporcingai nustatyta VIAP kaina, jei Lietuvos Respublikos teisės aktais Vartotojas yra įpareigotas VIAP lėšas sumokėti Tiekėjui, taip pat elektros energijai taikomo akcizo kaina, jei Vartotojas Lietuvos Respublikos teisės aktais yra įpareigotas mokėti elektros energijai taikomą akcizą. Lietuvos Respublikos teisės aktais pakeitus VIAP lėšų administravimo tvarką ar elektros energijai taikomus akcizų tarifus, atitinkamai keičiama mokėtina už Prekę kaina. Perskaičiuojama tik ta Prekės įkainio dalis, kuriai turėjo įtakos pasikeitęs akcizo dydis.

17. Prekei taikytinas PVM (jei taikomas) mokamas pagal privalomuosius teisės aktus. PVM perskaičiavimas:

17.1. bet kuriuo sutarties galiojimo laikotarpiu, kai Lietuvos Respublikos teisės aktais pakeičiamas Prekei taikomo PVM tarifo dydis;

17.2. PVM pokyčio dydis yra proporcingas PVM tarifo pokyčio dydžiui;

17.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Prekės antkainiai ir įkainiai be PVM nekeičiami, atitinkamai perskaičiuojama tik PVM dalis. Susitarimai dėl Prekei taikytino PVM perskaičiavimo įforminami raštu, Šalių suderinami ir laikomi sudėtine sutarties dalimi;

17.4. pasikeitęs Prekei taikytinas PVM tarifas taikomas tik po pasikeitusio PVM tarifo įsigaliojimo tiekiamoms Prekėms.

Šio punkto nuostatos netaikomos, kai PVM didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas pasiūlymą ir tokiu atveju Prekei taikomas PVM nebus keičiamas.

18. Galutinė kaina, kurią Vartotojas turi sumokėti Tiekėjui, priklauso nuo vykdant sutartį faktiškai nupirktų Prekių kiekio.

**VI SKYRIUS**

**ATSISKAITYMO SĄLYGOS**

19. Tiekėjas privalo Vartotojui pateikti sąskaitą faktūrą iki einamojo mėnesio, einančio po ataskaitinio mėnesio, 10 dienos imtinai. Mokėtina suma už praėjusį kalendorinį mėnesį faktiškai patiektą Prekę apskaičiuojama susumuojant kiekvieną valandą faktiškai patiektą Prekės kiekį (kWh) padauginus iš tą valandą taikomo Prekės įkainio, apskaičiuoto pagal sutarties 14 punkte nustatytą kainodarą ir taikant sutarties 16 ir 17 punktuose taikomus mokesčius (jei taikoma). Jeigu Vartotojas iki einamojo mėnesio 10 dienos negauna sąskaitos faktūros už praėjusį kalendorinį mėnesį, jis privalo apie tai informuoti Tiekėją. Sąskaitos faktūros Vartotojui teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Tiekėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).

Elektroninės sąskaitos faktūros priimamos ir apdorojamos naudojantis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

20. Vartotojas už Prekę, suvartotą per ataskaitinį mėnesį, sumoka iki einamojo mėnesio, einančio po ataskaitinio mėnesio, paskutinės dienos imtinai pagal Tiekėjo pateiktą sąskaitą faktūrą. Jei Tiekėjas vėluoja pateikti Vartotojui sąskaitą faktūrą iki nustatyto termino, Vartotojas turi teisę pavėluotų dienų skaičiumi pratęsti nustatytą mokėjimo terminą.

21. Pasibaigus sutarties galiojimui, taip pat pasibaigus kaupimo laikotarpiui (nuo balandžio 1 d. iki kitų metų kovo 31 d.), Vartotojo, gaminančio energiją, sukauptas į tinklus patiektas, bet nesuvartotas Prekės kiekis per 60 dienų nuo sutarties galiojimo pabaigos ar nuo kaupimo laikotarpio pabaigos kompensuojamas taikant Elektros biržos Nord Pool Spot, AS, Lietuvos kainų zonoje susidariusią paskutinę paskelbtą 1 kWh kalendorinių metų vidutinę kainą. Šalys gali susitarti, kad pasibaigus kaupimo laikotarpiui Vartotojo, gaminančio energiją, sukauptas į tinklus patiektas, bet nesuvartotas Prekės kiekis gali būti perkeliamas į kitą kaupimo laikotarpį, tokiu atveju šis kiekis nėra kompensuojamas.

**VII SKYRIUS**

**ŠALIŲ ATSAKOMYBĖ**

22. Jei Prekė sutarties galiojimo laikotarpiu Vartotojui netiekiama išimtinai dėl Tiekėjo kaltės (nesant Vartotojo ir skirstomojo tinklo operatoriaus kaltės) ir dėl šios priežasties Vartotojas turėtų pirkti Prekę brangiau, nei numatyta sutartyje, iš Tiekėjo, kuriam pagal įstatymus priskirta tiekti Prekę tais atvejais, kai nepriklausomas Tiekėjas nevykdo įsipareigojimo tiekti ir Vartotojas negali pasirinkti kito nepriklausomo Tiekėjo, tai tokiu atveju Tiekėjas įsipareigoja sumokėti Vartotojui kainų skirtumą tarp anksčiau minėto Tiekėjo patiektos Prekės ir sutartyje nustatytos kainos ir baudą, lygią 0,1 proc. nuo sutarties 13 punkte nurodytos vertės, už kiekvieną dieną, kai Prekė nebus tiekiama.

23. Tiekėjas, kaip akcizo už Prekę mokėtojas, yra atsakingas už tinkamą akcizo parinkimą ir taikymą, todėl Tiekėjas įsipareigoja kiekvienos Pagrindinės sutarties sudarymo atveju atidžiai ir rūpestingai parinkti ir taikyti tinkamą akcizą už Prekę. Tiekėjas prisiima visą atsakomybę už dėl tokių jo veiksmų Vartotojo patirtus nuostolius.

24. Vartotojui iki nustatyto termino be pateisinamų priežasčių nesumokėjus Tiekėjo sąskaitoje nurodytos sumos, Tiekėjas gali reikalauti iš Vartotojo 0,02 proc. nuo vėluojamos sumokėti sumos dydžio delspinigių už kiekvieną uždelstą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo sumokėta (ši diena neįskaitoma).

25. Šalys neatlygina viena kitai netiesioginių nuostolių ir (arba) pelno, pajamų, geros reputacijos ar planuotų sutaupyti sumų praradimo.

26. Kiekviena Šalis atsako už kitai Šaliai padarytus tiesioginius nuostolius dėl savo įsipareigojimų pagal sutartį nevykdymo / netinkamo vykdymo.

27. Šalis neatsako už sutartyje numatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės.

28. Šalys neatsako už netinkamą sutarties vykdymą ar neįvykdymą, jei įrodo, kad tai įvyko dėl aplinkybių, kurių Šalys negalėjo kontroliuoti ir protingai numatyti sutarties sudarymo metu, ir kad neturėjo galimybių užkirsti kelio šioms aplinkybėms ar jų pasekmėms atsirasti ir kita Šalis apie tai buvo informuota.

29. Šalis nelaikoma atsakinga už bet kokių įsipareigojimų pagal šią sutartį neįvykdymą ar dalinį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz., Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluotieji susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, sutarties Šalys Lietuvos Respublikos teisės aktų nustatyta tvarka yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

30. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo dienos, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

31. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

32. Jei dėl kokių nors priežasčių įstatymo nustatyta tvarka būtų pripažinta negaliojančia dalis Pagrindinės sutarties, likusi Pagrindinės sutarties dalis Šalims galioja ir turi būti vykdoma.

33. Vartotojas negali pirkti didesnio nei sutarties 1 priede nurodytas maksimalus Prekės kiekis.

34. Vartotojas turi teisę vienašališkai nutraukti sutartį VPĮ 90 straipsnio 1 dalyje nustatyta tvarka, laikydamasis minėto straipsnio 2 dalyje nurodytų reikalavimų.

35. Tiekėjas turi teisę savo sutarties įsipareigojimams vykdyti pasitelkti subtiekėjus ir atsako už jų prievolių vykdymą ar netinkamą vykdymą. Ne vėliau negu sutartis pradedama vykdyti turi pranešti Vartotojui tuo metu žinomų subtiekėjų pavadinimus, kontaktinius duomenis ir jų atstovus pateikdamas subtiekėjų sąrašą (56.3 papunktis), taip pat privalo informuoti apie minėtos informacijos pasikeitimus visu sutarties vykdymo metu, įskaitant informaciją apie ketinamus pasitelkti naujus subtiekėjus. Tiekėjas atsako už subtiekėjų (jei tokie yra pasitelkiami) prievolių vykdymą ar netinkamą vykdymą.

36. Tiekėjas sutarties vykdymo metu gali pakeisti (Vartotojui pareikalavus – privalo pakeisti) subtiekėjus arba pasitelkti naujus. Apie tai Tiekėjas turi informuoti Vartotoją, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti subtiekėjo pašalinimo pagrindų nebuvimą patvirtinančius dokumentus (tuo atveju, jei keičiamas subtiekėjas, kurio pajėgumais remiamasi) ir sutarčiai vykdyti privalomus (jei tokių yra) atestatus, licencijas ir pan. Vartotojui pareikalavus Tiekėjas privalo pateikti ir pakeisto ar naujo subtiekėjo, kurio pajėgumais Tiekėjas nesiremia, pašalinimo pagrindų nebuvimą patvirtinančius dokumentus. Gavęs tokį pranešimą, Vartotojas, jei nėra subtiekėjo pašalinimo pagrindų, kartu su Tiekėju sudaro susitarimą dėl subtiekėjų pakeitimo ar pasitelkimo. Jį pasirašo abi sutarties Šalys. Šis susitarimas yra laikomas neatskiriama sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai neinformavęs Vartotojo ir tokio pakeitimo neįforminęs susitarimu dėl sutarties pakeitimo. Jei pakeisto ar pasitelkto naujo subtiekėjo padėtis atitinka bent vieną pagal VPĮ 46 straipsnį nustatytą pašalinimo pagrindą, Vartotojas reikalauja, kad Tiekėjas per Vartotojo nustatytą terminą pakeistų minėtą subtiekėją reikalavimus atitinkančiu subtiekėju.

Vartotojas gali tiesiogiai atsiskaityti su subtiekėjais. Apie šią galimybę Vartotojas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Preliminariosios sutarties vykdymo.

**VIII SKYRIUS**

**SUTARTIES ĮSIGALIOJIMAS, GALIOJIMAS IR NUTRAUKIMAS**

37. Sutartis įsigalioja:

37.1. jei sudaroma elektroninė sutartis, ji įsigalioja, kai sutarties Šalys ją pasirašo kvalifikuotais elektroniniais parašais;

37.2. jei sutartis sudaroma pasirašant popierinį dokumentą, sutartis įsigalioja, kai ją pasirašo Šalys ir patvirtina antspaudais, jei antspaudą sutarties Šalis turėti privalo. Nepasirašius sutarties, sutartis neįsigalioja.

Elektros energija pradedama tiekti ............................ *(nurodoma data, ne ankstesnė kaip 1 savaitė nuo šios sutarties įsigaliojimo dienos, jei nesutariama kitaip)*.

38. Sutartis galioja, iki bus išnaudotas maksimalus Prekės kiekis, nurodytas sutarties 1 priede, bet ne ilgiau kaip ..... mėn. nuo elektros energijos tiekimo pradžios, kuri nurodyta sutarties 37 punkte.

39. Sutartis vykdoma ir nutraukiama Lietuvos Respublikos teisės aktų nustatyta tvarka.

40. Sutartis gali būti nutraukta rašytiniu Šalių susitarimu arba vienos iš Šalių iniciatyva. Šalis, pageidaujanti nutraukti sutartį, apie tai turi raštu pranešti kitai Šaliai prieš 30 kalendorinių dienų iki Sutarties nutraukimo.

41. Dėl esminių Sutarties sąlygų pažeidimų ir dėl atvejų, nurodytų VPĮ 90 straipsnio 1 dalyje, sutartis nutraukiama vienašališkai, pranešus apie sutarties nutraukimą kitai Šaliai raštu prieš 10 kalendorinių dienų.

Esminiu sutarties pažeidimu laikoma:

41.1. Tiekėjas nevykdo sutarties 11.1 papunktyje nurodytų įsipareigojimų daugiau kaip 5 darbo dienas ir taip akivaizdžiai parodo nenorą vykdyti sutartį;

41.2. Tiekėjas vienašališkai pakeičia ar pasitelkia naujus subtiekėjus, apie tai neinformavęs Vartotojo;

41.3. Vartotojas vėluoja apmokėti Tiekėjo pateiktas sąskaitas faktūras daugiau nei 60 kalendorinių dienų nuo jų gavimo dienos;

41.4. Tiekėjas nevykdo sutarties 11.6 papunktyje nurodytų įsipareigojimų (jei taikoma);

41.5. kitais atvejais, nustatant, ar sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

42. Vienašališkai nutraukus sutartį, kaltoji Šalis atlygina kitai Šaliai su sutarties nutraukimu susijusius nuostolius.

**IX SKYRIUS**

**KITOS SĄLYGOS**

43. Vykdydamos sutartį, Šalys vadovaujasi Lietuvos Respublikos įstatymais, kitais Lietuvos Respublikos teisės aktais.

44. Šalių ginčai dėl sutarties nevykdymo ar dėl netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

45. Šalys įsipareigoja laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo bendradarbiaudamos pagal sutartį.

46. Sutarties sąlygos sutarties galiojimo laikotarpiu negali būti keičiamos, išskyrus tokias, kurios aptartos sutartyje.

47. Sutarties galiojimo laikotarpiu Šalis, inicijuojanti sutarties sąlygų pakeitimą, pateikia kitai Šaliai rašytinį prašymą keisti sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatskiriama sutarties dalis. Šalims nesutarus dėl sutarties sąlygų keitimo, sprendimo teisę turi Vartotojas.

48. Šalys įsipareigoja, pasikeitus Šalių adresams, bankų rekvizitams ir pan., per 3 darbo dienas nuo jų pasikeitimo informuoti raštu apie tai viena kitą.

49. Šalys neturi teisės perduoti savo įsipareigojimų pagal sutartį tretiesiems asmenims be kitos Šalies išankstinio rašytinio sutikimo.

**X SKYRIUS**

**ŠALIŲ SUSIRAŠINĖJIMAS**

50. Visi su šia sutartimi susiję siunčiami oficialūs Šalių pranešimai laikomi tinkamai įteiktais Šalims adresatėms, jeigu jie yra perduoti Šalies adresatės atstovams pasirašytinai arba siunčiami registruotuoju laišku. Informavimo tikslais oficialus pranešimas gali būti iš anksto siunčiamas faksu ir (ar) elektroniniu paštu, nurodant pasirinktą pranešimo originalo siuntimo būdą. Tokiu atveju pranešimas laikomas gautu faksimilinio pranešimo ar elektroninio laiško gavimo momentu, tačiau su sąlyga, kad originalus pranešimas bus pateiktas per 10 darbo dienų po jo gavimo faksu ir (ar) elektroniniu paštu.

51. Šalių atstovai, kuriems turi būti adresuojami visi su sutarties vykdymu susiję oficialūs Šalių pranešimai:

**Vartotojo atstovas**

**Tiekėjo atstovas**

**XI SKYRIUS**

**BAIGIAMOSIOS NUOSTATOS**

52. Sutarčiai, sprendžiant jos galiojimo, vykdymo, taikymo ir aiškinimo klausimus, taip pat neaptartoms sąlygoms taikomi Lietuvos Respublikos teisės aktai.

53. Šalių ginčai sprendžiami tarpusavio derybomis, o nesusitarus – Lietuvos Respublikos teisės aktų nustatyta tvarka.

54. Sutartis, pasirašant popierinį dokumentą, sudaroma 2 (dviem) vienodą teisinę galią turinčiais egzemplioriais – po 1 (vieną) abiem Šalims. Elektroninės formos dokumentas sudaromas vienu egzemplioriumi.

55. Sutarties atsakingi asmenys, paskirti Vartotojo vadovo m. d. įsakymu Nr. \_\_\_\_\_\_\_\_:

55.1. už sutarties, jos pakeitimų (jei tokių bus) paskelbimą – (*nurodyti vardą, pavardę, pareigas*);

55.2. už sutarties vykdymą – (*nurodyti vardą, pavardę, pareigas*).

56. Prie sutarties pridedami priedai ir dokumentai, kurie yra neatskiriamos sutarties dalys:

56.1. Prekės antkainis, maksimalus kiekis ir duomenys apie objektus, kuriems tiekiama elektros energija (1 priedas), ... l.;

56.2. Kvietimo pateikti pasiūlymus atnaujinto varžymosi metu pagal *(nurodyti datą ir Nr.)* elektros pirkimo preliminariąją sutartį Nr. ................. (su priedais) kopija (2 priedas), ... l.;

56.3. Subtiekėjų ir jiems perduodamų tiekti prekių sąrašas (*pridedama, jei yra pasitelkiami subtiekėjai*).

**XII SKYRIUS**

**ŠALIŲ ADRESAI IR KITI REKVIZITAI**

|  |  |  |
| --- | --- | --- |
| **Vartotojas** |  | **Tiekėjas** |
|  |  |  |
|  |  |  |
|  |  |  |
| (Pareigos) |  | (Pareigos) |
| A. V. |  | A. V. |
| (Parašas) |  | (Parašas) |
| (Vardas, pavardė) |  | (Vardas, pavardė) |